Blog post by Marica Micallef On his personal Facebook page, Dr Alfred Sant wrote: " L-aħbar… ma nafx kemm hi vera… li l-fabrikanti tal-Pfizer qed jgħidu li t-tilqima għad trid tittieħed għat-tielet darba… regħet uriet kif fil-ġlieda kontra l-pandemija tal-Covid-19, l-umanità qiegħda taħdem skont ir-regola ta' kif tipprova ttellaq xi ħaġa ġdida u tkun lest issewwiha jekk ikollha xi ħaġa li mhijiex sejra tajjeb, waqt li tagħmel dan int u tkun għaddej… dak li bl-Ingliż jissejjaħ "trial and error". M'hemm xejn ħażin f'hekk; ħafna skoperti saru b'dal-mod, u jekk ma jkollokx si ħaġa aħjar, għaliex le? Min-naħa l-oħra, dax-xogħol kbir mediku tħalla kważi għal kollox f'idejn kumpaniji kummerċjali kbar, li min-naħa għandhom eżiġenzi mediċi, u min-naħa l-oħra, għandhom kull skop ta' profitt. Biss f'dal-qasam, hemm is-saħħa ta' miljuni u miljuni ta' bnedmin. Kemm nistgħu nkunu żguri li f'xi ħaġa daqstant importanti, il-metodu ta' "trial and error" qed jintuża biss skont kriterji xjentifiċi u mediċi, u mhux ukoll skont kriterji kummerċjali, ta' kif l-aktar tista' tbigħ malajr u tagħmel fl-istess waqt, l-aħjar profitti? "